Zapadno-Sibirskij innovacionnyj centr

Zapadno-Sibirskij innovacionnyj centr (, po slovensky: Západosibírske inovačné centrum) je inovačné centrum vo forme technologického parku, ktoré sa nachádza pri ruskom meste Ťumeň. Alternatívne sa nazýva aj Tyumen Technopark.

 Poloha 
Administratívne centrum Ťumenskej oblasti mesto Ťumeň, kde je Zapadno-Sibirskij innovacionnyj centr vybudovaný leží v Západnej Sibíri na rieke Tura v Rusku. Náleziská ropy a plynu v tejto oblasti napomáhajú rozvoju vedeckého výskumu.

 História 
V novembri v roku 2005 sa Ťumeňský región zúčastnil na federálnej súťaži o vybudovanie mimoriadnej ekonomickej zóny a technologicko–inovatívneho zariadenia. V marci 2006 uznesením vlády bola schválená finančná pomoc z federálneho rozpočtu pre program Tvorba parkov v Ruskej federácii pre oblasť high-tech technológií. Bola rozpracovaná koncepcia technicko-inovatívneho parku v meste Ťumen, spoločnosťou Про-Инвест-Спецпроект. Bola podpísaná dohoda o spolupráci s fínskou spoločnosťou Technopolis, ktorá prevzala práce na výstavbe a správe technického parku. V decembri v roku 2006 bola podpísaná spolupráca s firmou Cisco Systems o zámere realizácie inovačnej činnosti v projekte Západo-sibírske inovačné centrum ropy a plynu. Spoločnosť Cisco Systems sa zaviazala poskytnúť technické poradenstvo pri rozvoji technoparku. Nasledovalo podpísanie zmlúv s ďalšími firmami, potenciálnymi nájomníkmi technoparku a začali sa rekonštrukčné práce na budove ODM Geológ. V decembri 2007 vznikla internetová stránka www.tyumen-technopark.ru. V januári v roku 2008 americká spoločnost Baker Hughes rokovala o získaní štatútu rezidenta v parku Zapadno-Sibirskij innovacionnyj centr. V apríli 2008 sa do Zapadno-Sibirskij innovacionnyj centr začali sťahovať prvý nájomníci.

 Infraštruktúra 
Zapadno-Sibirskij innovacionnyj centr bol postavený v dvoch stupňoch. Prvý stupeň je umiestnený v budove ODM Geológ s rozlohou . Nachádza sa tu biznis inkubátor, ktorý má zabezpečiť podporu novým vzdelávacím programom. Uskutočňujú sa tu konferencie, výstavy prebiehajúcich projektov, konštrukcia prototypov. Druhý stupeň je umiestnený neďaleko jazera Alebasheva. Rozloha tejto časti parku Zapadno-Sibirskij innovacionnyj centr je . Je to moderná budova, v ktorej sú umiestnené projekty s náročnou technickou konštrukciou. Zapadno-Sibirskij innovacionnyj centr v sebe zahŕňa súbor kancelárií, priemyselnej zóny, biznis inkubátor. Podporuje projekty pre oblasť bytovej výstavby a rozvoja stavbárstva.

 Fond Bortnik  
Fond Bortnik je nadácia pre pomoc malým inovačným podnikom v oblasti vedy a techniky a nezisková organizácia vytvorená a financovaná vládou Ruska. Spoločnosti podporované fondom vytvorili už okolo 3500 patentovaných vynálezov, príjem dosiahol zhruba 6 miliárd rubľov a vytvorili sa tisícky nových pracovných miest.

 Partneri 

Podniky:
 NeftemashNeftemash, prístup 08. apríl 2014 ; TMotorTMotor, prístup 08. apríl 2014 ; GK StatusGK Status , prístup 08. apríl 2014 ; T-DSKT-DSK, prístup 08. apríl 2014 ; TNGGTNGG , prístup 08. apríl 2014 

Spolupracujúce univerzity:
Ťumeňská štátna poľnohospodárska akadémiaŤumeňská štátna poľnohospodárska akadémia, prístup 08. apríl 2014 ; Ťumeňská štátna univerzitaŤumeňská štátna univerzita, prístup 08. apríl 2014 ; Ťumeňská štátna architektonická univerzitaŤumeňská štátna architektonická univerzita, prístup 08. apríl 2014 ; Ťumeňská štátna univerzita pre ropu a zemný plynŤumeňská štátna univerzita pre ropu a zemný plyn , prístup 08. apríl 2014 ; Ťumeňská štátna lekárska akdémiaŤumeňská štátna lekárska akdémia , prístup 08. apríl 2014 

Spolupracujúce vedecké parky:
 T-ParkT-Park , prístup 08. apríl 2014 ; TP86TP86, prístup 08. apríl 2014 ; IT-ParknnIT-Parknn , prístup 08. apríl 2014 ; TPark Obninsk, prístup 08. apríl 2014 ; Technopark HimgardHimgard, prístup 08. apríl 2014 ; Technopark 42Technopark 42 , prístup 08. apríl 2014 

 Referencie 

 Externé odkazy 
 Oficiálna stránka 

Kategória:Ťumenská oblasť
Kategória:Vedecké parky v Rusku